Wrede ontwaking | Dion se gedagtes
« Rustige tee seep
Mei 26, 2010 deur Dion
Ek skrik gewoonlik wakker vir die kleinste ou roeringkie in die huis. 'n Kat het nog gedink hy kan suutjies op die kombuistafel spring en rond-aas vir iets – sy voete het skaars tafel geraak en dan staan ek al en kyk vir hom. Die honde se geblaf in die aande is 'n ander een. Ons skaap-honde blaf ook mos nie, die goed gil mos. Mens kan dit myle ver hoor, om nie eers te praat van die effek reg onder jou kamervenster nie. Gevolglik slaap ek maar bitter min, maar my liggaam moes seker so oor die jare heen daaraan gewoond geraak het. Blykbaar hou ek nog boonop op met asemhaal so tussendeur ook, "sleep apnea" of so-iets. Net om by te dra tot die naglikse pret…
Groot was my ergenis natuurlik, 5:30 vanoggend, om deur die breinlose nimmereindigende eentonige geblaas van 'n vuvu-freakin-zela met styl wakker gemaak te word. Ek het nie eers aan die verkeerde kant van die bed afgeklim nie, ek het sommer afgedonder! Later toe ek die kinders skooltoe vat, sien ek dat dit 'n spul optogers was voor Eskom. Waaroor hulle nou weer tekere gaan weet nugter, maar ek was lus en stop die kar en druk hulle vuvuzelas iewers waar hulle lank sou sukkel om dit weer uit te kry. En beslis nie agterna weer daarop wil blaas nie! Ek wens mense strompel en val op die goed – dan is hulle mos nou onafskeidbaar daarvan. Dan kan hulle sommer so praat ook: "Môre Jan, hoe gaan dit?" Jan: "Pwaaaaaaa!" "O, dis goed om te hoor. En met die vrou?" Jan: "PwaaPwaaaPwaaaaaa!"
Die Irishman sê natuurlik dat ek vol van iets is en dat ek moet gewoond raak daaraan as gevolg van die komende spektakel, die "World Cup" waarvoor ek natuurlik gestem het en waarvoor al my bloed-verdiende belasting daagliks in bodemlose koffers en gatsakke verdwyn en waarvan gebruik word om blêrrie vuvu-freakin-zelas te maak! Ok, ok. Haal diep asem. Nou voel ek beter. Ek moes net eers daardie klein druppeltjie van die emmer on-patriotisme uit my sisteem kry. Maar ek glo nie dat ek die enigste is wat so oor die goed voel nie.
Posted in Daaglikse doen en late | 14 Kommentaar
op Mei 27, 2010 at 10:55 vm | Antwoord Sonlig
Glad nie! Behalwe dat dit 'n donnerse irriterende geluid is, is dit vir geen mens se ore goed nie. Geen wonder die honne is aan die gil nie.
Wat het geword van jou stem hees skree vir jou span soos wat my man die afgelope Saterdag gedoen het? En waarskynlik weer hierdie week gaan doen…
Ten minste het ons dan vir 'n dag of wat agterna stilte in die huis. He he! 😉
op Mei 28, 2010 at 8:48 vm | Antwoord Dion
lol! Ja, ek skree ook maar lekker, maar dis hoekom ek by die Boet langsaan gaan rugby kyk. Dan, wanneer ek by die huis kom, kruip die honde nie onder die karavaan weg vir my of grou gate om te probeer ontsnap onder die heining deur nie! Sy honde is al gewoond aan die geskree en gekerm…
op Mei 27, 2010 at 8:23 nm | Antwoord Twilight
'n Paar jaar gelede het ons ons doodgesoek na 'n vuvuzela vir ons kind. Nou moet jy koes om nie op een om elke hoek en draai te trap nie.
op Mei 28, 2010 at 8:30 vm | Antwoord Dion
Hallo, goed om jou weer hier te sien! Ja, die goed het soos kosmos langs die Vrystaatse paaie na die reën opgespruit en soos enige onkruid dink ek nie ons gaan binnekort ontslae daarvan wees nie… Gelukkig bly Engel 1 by haar kitaar, alhoewel sy nou ewe skielik haar baba-bloues gevestig het op 'n elektriese kitaar met versterker – gee my krag! Engeltjie 2 hou darem ten minste by die meer klassieke instrumente – klavier, blokfluit ens. Die klavier dryf my alreeds mal somtyds. Gelukkig kon ek tot dusver Engel 1 se aandag van 'n stel dromme afhou – dit lyk regtig of sy wil ontaard in 'n "rocker-chick"! Ag, maar dis nog steeds lekker dat altwee darem musiek-instrumente kan speel.
op Mei 27, 2010 at 11:27 nm | Antwoord Olga
ai, kan 'n hond se blaf met 'n vuvu-freaking-zela vergelyk word? Gee my eerder die hond!
op Mei 28, 2010 at 8:23 vm | Antwoord Dion
Olga, ek stem heeltemaal saam. Ten minste hou die hond op met gil nadat jy jou stem dikgemaak het. Vir 'n klein rukkie anyway…
op Mei 28, 2010 at 9:07 vm | Antwoord bloedbek
Ag nee wat , julle mor oor stront, die vuvuzele is hier om te bly en dink net aan die strelende klanke wat dit meebring, 'n strelende geluid wat ek na my mening by ons klassieke instrumente bygevoeg moet word, so 'n blasie saam met Bach of Beethoven.( Vir julle wil ek net seg, die strelende klanke van 'n vuvuzela is an acquired taste van die fyner dinge in die lewe).Ek is ook van mening dat as daar vuvuzelas was toe hulle gekomponeer het sou dit beslis deel gewees het van die blaas orkes. Op 'n meer ernstige noot, ek verneem die weermag orkes gaan die trompette met vuvuzelas vervang, dis goedkoper en dit raak ook nie weg nie want dis van plestiek, makliker om te leer speel en kan sommer gebruik word vir vuurwapen opleiding. Put that in your pipes and smoke it.
op Mei 28, 2010 at 2:40 nm | Antwoord Dion
Goeie een, ou bloedbek! Gee mens bietjie 'n ander perspektief… ja, die "aquired taste" is so goed soos om 'n "aquired taste" vir staaldruppels en duiwelsdrek te ontwikkel, maar elke diertjie het seker sy plesiertjie… Ja, die weermag kan hulle nog gebruik vir veld-toilette ook! Onthou jy daardie orrelpype wat so uit die grond gestaan het…. Ai, die gedagte! Lekker om jou hier te sien.
op Mei 28, 2010 at 2:15 nm | Antwoord meermin
Het jy al probeer 'n vuvuzela blaas? Ag nee wat ek het duidelik te min asem want daar kom geen maar geen geluid uit nie 😉 ek self slaap lig en word ok wakker van enige geluid – die mense agter my het ek weet nie watter hond nie, want die blaf nie, die fokken ding tjank!! En as die eers begin tjank, weet die hond nie hoe om op te hou nie!! Daar gaat jou slaap vir die res van die nag. Nou die middag sit ek bietjie buite, en die volgende minuut begin die ding tjank, toe tjank ek aan die ander kant van die muur, en gil soos 'n Checkers Marmite Monsertjie op die woef!! Beste die mense maak nie hulle tjankende hond stil nie!!
Aangename kennis my eerste inloer hier, sal beslis weer hier kom inloer, gaan jou sommer nou dadelik LINK!! LEKKER NAWEEK!!
op Mei 28, 2010 at 2:35 nm | Antwoord Dion
Dankie meermin, lekker dat jy kom aanklop het! Jy's ook nou ge-link. Ja, ek het al ophou skree, want my kinders raak bang vir my… En ja, daardie getjank-blaf verbastering is presies wat die kolliehonde doen! Ek het in die verlede al die windbuks ook by die venster uitgesteek en 'n droë skoot geskiet, maar hulle is nou al gewoond daaraan! Nog 'n ding wat my grief is mense wat nie hulle honde in hulle eie erf kan hou nie. Dan kom die verdomde goed en blaf vir my eie honde voor hul eie hek! En los my nog 'n landmyn op die sypaadjie!
op Mei 28, 2010 at 2:43 nm | Antwoord meermin
Dion weet jy wat ek doen met ander honde se bollie – ek tel dit op, gooi dit in 'n sak en gaan smyt al daardie bollie op die woefie se baas se sypaadjie!! Ek is lief vir diere maak nie 'n fout nie, maar my goeie ouers, as mens in die nag wakker word van anders se woefies en hulle slaap self soos klippe – grrrrrrrrr!! Lekker naweek vir julle.
op Mei 29, 2010 at 10:30 vm | Antwoord bloedbek
Lyk my eerder die probleem is die bure se brakke as die vuvuzelas. Ek wonder wat sal gebeur as jy 'n vuvu blaas in die buurman se oor as sy hond so blaf, geen siel kan slaap as die ding so sing nie, ek is seker dit sal hulle wakker maak. Mense ek hoor daar is 'n geadget wat jy kan gebruik, werk glo teen 'n frekwensie wat die hond dadelik laat stop sodra dit begin blaf.
Dion ek voel klaar tuis hier hoor. Die anner honde se bollie laat my dink aan wat ons many moons terug gedoen het, vou dit in 'n koerant toe en steek dit op die ou se stoep aan die brand, lui die klokkie en hol en geniet dit as hy die koerant probeer doodtrap met die ingeboude landmyne. Moenie dit op sy sypaadjie gooi nie, pos dit vir hom, innie posbus met 'n vriendelike briefie soos. "Parcel onafgelewer" ek is seker hy sal die boodskap kry.
My buurman het net so tekere gegaan oor my boerboel in die nag blaf, geseg die ding is useless, al weet ek honne se kind blaf nie verniet nie. Tot eennnag toe hy by buurman se muur blaf en almal verplig opgevlie het, buurman inkluis, hy wou my nog so deur die draad skel toe ta tussen die struike uitpeul, sedert dien is my boel die beste ding naas koffie, hulle bederf hom vreeslik en buurman kan nie uitgepraat raak oor my wakker hond nie, sy eige honne, 4 of 5 van hulle nie een groter as 'n skoenboks nie, maar tien keer erger as 'n vuvu as hulle buite is, slaap net so diep soos hy en al wat die afferes doen is eet en skyt en natuurlik gil, maar dit neem net een diep staar en die goet word dadelik stilgemaak.
op Mei 31, 2010 at 11:35 vm | Antwoord Dion
Ja! Ek het al hoeveel kere gevoel om in die buurman se ore te gaan blaas! Dis als reg, soos meerminnetjie se woef wat nie sommer net vir niks blaf nie of joune wat lekker wakker is, maar as die man nou daar staan en blaf in die maanskyn vir sy eie stront, dan het ek 'n probleem… lol, Ja, ek onthou die brandende koerant met die ingeboude landmyn! Skuldig!
op Mei 31, 2010 at 9:20 vm | Antwoord meermin
@ bloedbek ek self het 'n groooooooooot boerboel, as hy blaf klink dit amper soos donderweer, maar hy blaf NOOIT verniet nie, die bure weet as hy blaf, en my klein optel woefie blaf is daar iets of iemand wat nie daar hoort nie!!! My boerboel het al mense gebyt wat dit waag om aan die hekke te vat, meer as een keer al. Ek het orals bordjies op PASOP DIE HOND ens ens, maar nou ja as jy aan my hekke wil kom raak, kry vir jou!!